**КРИТЕРИЙ ЗА ОЦЕНКА И МЕТОДИКА ЗА ОЦЕНЯВАНЕ НА ОФЕРТИТЕ - ПОКАЗАТЕЛИ ЗА ОЦЕНКА И НАЧИН НА ОПРЕДЕЛЯНЕ НА ТЕЖЕСТТА ИМ ПРИ ФОРМИРАНЕ НА КОМПЛЕКСНАТА ОЦЕНКА**

**за възлагане на обществена поръчка с предмет**

***„Извършване на куриерски услуги за нуждите на МРРБ и териториалните му звена”***

**Критерий за оценка на офертите** е ***„най-ниска цена”*** при показатели, техните относителни тежести и методика за определяне на комплексната оценка както следва:

**1. Цени**

**1.1.** Цена на обикновена градска куриерска услуга /от врата до врата/ до 1 кг.

**1.2.** Средна цена на обикновена градска куриерска услуга /от врата до врата/ над 1 кг., формирана като средноаритметична стойност от цените в тегловия диапазон над 1 кг., изчислена и посочена от участника в ценовото предложение.

**1.3.** Средна цена на експресна междуселищна куриерска услуга /от врата до врата/ до 1 килограм, формирана като средноаритметична стойност на цените за всички зони до 1 кг., изчислена и посочена от участника в ценовото предложение.

**1.4**. Средна цена на експресна междуселищна куриерска услуга /от врата до врата/ над 1 килограм, формирана като средноаритметична стойност на цените за всички зони в тегловия диапазон над 1 кг, изчислена и посочена от участника в ценовото предложение.

**1.5.** Цена на допълнителна услуга „известие за доставяне” /обратна разписка/.

**1.6.** Процент отстъпка от общата стойност на куриерските услуги.

**2. Тежест на всеки от показателите в комплексната оценка /в точки/:**

|  |  |  |
| --- | --- | --- |
|  | **Показател** | **Тежест/в**  **точки/** |
| **2.1**. | **К1**  Цена на обикновена градска куриерска услуга/от врата до врата/  до 1 кг. | **20** |
| **2.2**. | **К2**  Средна цена на обикновена градска куриерска услуга/от врата до  врата/ над 1 кг. | **30** |
| **2.3.** | **К3**  Средна цена на експресна междуселищна куриерска услуга /от врата  до врата/ до 1 кг. | **20** |
| **2.4.** | **К4**  Средна цена на експресна междуселищна куриерска услуга /от врата  до врата/ над 1 кг. | **10** |
| **2.5.** | **К5**  Цена на допълнителна услуга „известие за доставяне”  /обратна разписка/ | **10** |
| **2.6.** | **К6**  Процент отстъпка от общата стойност на куриерските услуги | **10** |
|  | **Общо:** | **100** |

**3. Методика за определяне на комплексната оценка**

Оценката на постъпилите предложения ще се извърши по следната формула:

**КО = К1 + К2 + К3 + К4 + К5 + К6**

**КО** – комплексна оценка на съответния кандидат.

Максималната комплексна оценка е 100 точки.

**К1 с тежест 20 точки -** Участникът, предложил най-ниска цена на обикновена градска куриерска услуга до 1 кг. /от врата до врата/, получава максималния брой от **20 точки.** Останалите участници получават точки, формирани по следния начин: най-ниската предложена цена се дели на предложената от съответния участник и резултатът се умножава по тежестта на критерия **–20.**

**К2 с тежест 30 точки** – Участникът, предложил най-ниска средна цена на обикновена градска куриерска услуга над 1 кг. /от врата до врата/, формирана като средноаритметична стойност от цените в тегловия диапазон над 1 кг., изчислена и посочена от участника в ценовото предложение, получава максималния брой от **30 точки.** Останалите участници получават точки, формирани по следния начин: най-ниската предложена цена се дели на предложената от съответния участник цена и резултатът се умножава по тежестта на критерия **- 30.**

**К3 с тежест 20 точки** – Участникът, предложил най-ниска средна цена на експресна междуселищна куриерска услуга /от врата до врата/ до 1 кг., формирана като средноаритметична стойност на цените до 1 кг. за всички зони, изчислена и посочена от участника в ценовото предложение, получава максималния брой от **20 точки.** Останалите участници получават точки, формирани по следния начин: най-ниската предложена цена се дели на предложената от съответния участник цена и резултатът се умножава по тежестта на критерия **– 20.**

**К4 с тежест 10 точки** – Участникът, предложил най-ниска средна цена на експресна междуселищна куриерска услуга /от врата до врата/ над 1 кг., формирана като средноаритметична стойност от цените в тегловия диапазон над 1 кг. за всички зони, изчислена и посочена от участника в ценовото предложение, получава максималния брой от **10 точки.** Останалите участници получават точки, формирани по следния начин: най-ниската предложена цена се дели на предложената от съответния участник цена и резултатът се умножава по тежестта на критерия **– 10.**

**К5 с тежест 10 точки** – Участникът, предложил най-ниска цена на допълнителна услуга „известие за доставяне” /обратна разписка/, получава максималния брой от **10 точки**. Останалите участници получават точки, формирани по следния начин: най-ниската предложена средна цена, се дели на предложената от съответния участник цена и резултатът се умножава по тежестта на критерия **– 10.**

**К6 с тежест 10 точки** – Участникът, предложил най-голям процент отстъпка от общата стойност на куриерските услуги, получава максималния брой от **10 точки**. Останалите участници получават точки, формирани по следния начин: процентът на отстъпката, предложена от съответния участник се дели на най-големия процент оферирана отстъпка и резултатът се умножава по тежестта на критерия **- 10.**

**Комисията класира допуснатите до оценяване оферти по броя точки.**

**На първо място се класира участникът с най-голям сбор точки.**